У намінацыі “Цікавыя асобы” прадстаўлена яшчэ адна работа – вучаніц Вілянскай сярэдняй школы Нікі Рыбаковай і Сімоны Прыкуле, якія пад кіраўніцтвам педагога Наталлі Якушонак зрабілі жыццёапісанне настаўніцы сваёй школы Феліцыі Ляшчынскай (Рымко). Дзяўчаты прасачылі лёс любімай настаўніцы ад маленства да сённяшняго дня, паказалі яе як чалавека з актыўнай грамадскай пазіцыяй, які любіць сваю этнічную радзіму Беларусь (яна член беларускага таварыства “Сябры”), сваю прафесію (настаўнік года – 2014), сям’ю, свой прыгожы Вілянскі край.